Körös
<s>Körös čita se Kereš (rumunjski: Criș — Kriš, njemački: Kreisch) je rijeka u Mađarskoj duga 91,3 km, lijeva pritoka Tise.</s>

<s>Karakteristike</s>

<s>Körös se formira spajanjem Bijelog (rumunjski: Crișul Alb, mađarski: Fehér-Körös) i Crnog Körösa (rumunjski: Crișul Negru, mađarski: Fekete-Körös) kod grada Gyule, nedaleko od rumunjske granice.</s>

<s>Obje rijeke izviru u masivu Apuseni u Rumunjskoj.</s><s>Crișul Alb je dug 235,7 km (od tog na Mađarsku odpada samo 9,8 km), a Crișul Negru 168 km (20,5 km u Mađarskoj).</s>

<s>Od tamo rijeka pod imenom Kettős-Körös teče prema zapadu kroz Veliku mađarsku nizinu - Alfold u dužini od 37,3 km, do grada Gyomaendrőda gdje nešto prije prima pritoku Crișul Repede (mađarski: Sebes-Körös, što znači Brzak Kris)) dugu 209 km.</s><s>Od tamo zaokreće prema jugozapadu i uz velike meandre teče do ušća u Tisu kod grada Csongráda.</s>

<s>Sliv Körösa velik je 27.537 km² od tog na Rumunjsku otpada 53% a na Mađarsku 47%.</s>

<s>Izvori</s>

<s>Vanjske veze</s>

<s>Körös</s>

<s>Rijeke u Mađarskoj</s>

